

**Raport de activitate**

**pentru anul 2016**

**Direcția construcții, drumuri**

**și dezvoltare teritorială**

**Consiliul Raional Cahul**

Prezentul raport este o trecere sumară în revistă a principalelor activităţi realizate de Direcția construcții, drumuri și dezvoltare teritorială în decursul anului 2016. Reorganizată din Secția construcții, gospodărie comunală și drumuri în Direcția construcții, drumuri și dezvoltare teritorială, prin Decizia Consiliului raional Cahul nr. 04/05 - IV, din 10 decembrie 2015, și-a desfășurat activitatea în conformitate cu actele legislative și normative:

- Legea nr. 436-XVI, din 28.12.2006, privind Administrația Publică Locală;

- Legea nr. 438, din 28.12.2006, privind dezvoltarea regională a Republicii Moldova;

- Legea nr.435-XVI, din 28.12.2006, privind descentralizarea administrativă;

- Legea nr.397-XV, din 16.10.2003, privind finanțele publice locale;

- Deciziilor Consiliului raional, Regulamentului de funcționare a direcției.

Direcția a activat în strînsă colaborare cu autoritățile administrației publice locale de toate nivelele, agenții economici, direcțiile și secțiile Consiliului raional, cât și cu suportul partenerilor de dezvoltare: Fondul Ecologic Național (FEN), Fondul de Eficiență Energetică (FEE), Agenția de Dezvoltare Regională Sud (ADR Sud), Agenţia de Cooperare Internaţională a Germaniei (GIZ), Organizația pentru Dezvoltarea Întreprinderilor Mici și Mijlocii (ODIMM), Proiectul Elveției de Apă și Sanitație (ApaSan), având la bază principiile autonomiei, legalității, transparenței și colaborării în rezolvarea problemelor.

În direcție au activat 7 persoane , inclusiv şef, șef adjunct al direcției, 1 specialist principal, 3 specialişti superiori, 1 specialist.

Pe parcursul anului 2016 colaboratorii Direcţiei în conformitate cu atribuţiile de bază, stipulate în Regulamentul de activitate a Direcției, planului de activitate aprobat, principalul document de programare ce reflectă obiectivele instituției pentru 2016 și-au orientat acțiunile la îndeplinirea sarcinilor de bază şi anume:

1. Elaborarea politicilor cu privire la dezvoltarea rețelelor edilitare în localitățile raionului;
2. Atragerea proiectelor investiționale în domeniile:

- Aprovizionarea cu apă și canalizare;

- Managementul deșeurilor;

- Eficiența Energetică;

- Parcul Industrial Cahul;

- Incubatorul de Afaceri Cahul ș. a.

c.)Valorificarea raţională a investiţiilor capitale alocate din diferite surse (Bugetul de stat, Bugetul local, fonduri de investiţii, etc);

d.) Controlul asupra executării calitative și în termen a lucrărilor de construcţie, reconstrucţie şi reparaţie a edificiilor, reţelelor de gazoduct, reţelelor de alimentare cu apă potabilă , canalizare, drumuri și poduri în localităţile raionului Cahul;

e.) Acordarea asistenței metodologice și practice autorităților publice locale, instituțiilor publice în domeniul de competență.

Activitatea în perioada de referință evaluată a continuat şi dezvoltat în mare parte şirul de activităţi începute în anii precedenți cu lansare de noi activităţi , care urmează să-și găsească continuitate și în anul 2017, realizarea cărora va contribui la implementarea cu succes a politicii de dezvoltare durabilă.

Pe parcursul anului 2016 colaboratorii direcției au elaborat 203 caiete de sarcini și devize de cheltuieli pentru renovarea, reparația obiectelor de menire socială din teritoriul raionului, la obiectele finanțate prin intermediul Consiliului raional au întocmit 25 procese verbale la terminarea lucrărilor, 10 procese verbale de recepție a lucrărilor intermediare, 7 acte de constatare şi alte documente necesare pentru prezentarea grupului raional de lucru și grupelor de lucru pentru achiziții publice a direcțiilor, secțiilor Consiliului raional, primăriilor și instituțiilor bugetare şi petrecerea concursurilor-tender, în scopul selectării antreprenorilor, la executarea lucrărilor necesare, la obiectele de menire socială, din localităţile raionului Cahul.

Pentu lucrări de proiectare, construcție, reconstrucție și reparații, a obiectelor de menire socială, în anul 2016 au fost alocate 16 465 914 lei din bugetul raional, 4 170 000 lei din Bugetul de Stat, volumul total constituind 20 635 914 lei (cu 380 mii lei mai puțin decît în anul 2015). Lucrări de reconstrucție, reparație fiind executate la 43 obiecte (anul 2015 - 92 obiecte) . Practic la toate obiectele, în limita alocațiilor, lucrările au fost finisate.

Dinamica alocării și valorificării investițiilor capitale și surselor financiare pentru lucrări de reparații a edificiilor sociale în ultimii 6 ani este prezentată în următorul tabel:

|  |  |  |  |
| --- | --- | --- | --- |
| Anul | BS (lei) | BR(lei) | Total (lei) |
| 2010 | 4 652 000 | 7 024 464 | 11 676 464 |
| 2011 | 2 450 000 | 13 268 204 | 15 718 204 |
| 2012 | 3 360 000 | 14 062 120 | 17 422 120 |
| 2013 | 5 200 000 | 21 198 850 | 26 398 850 |
| 2014 | 28 030 000 | 20 582 115 | 48 612 115 |
| 2015 | 15 039 000 (grantul Guvernului României) | 21 015 544 | 36 054 544 |
| 2016 | 4 170 000 | 16 465 914 | 20 635 914 |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  | | | |

Gazificarea obiectelor de menire socială din raion

În anul 2016 la compartimentul gazificare sarcina principală a fost de a continua lucrările de construcţie – montaj la gazoductul „Cahul-Andruşul de Sus-Zîrneşti-Paicu- Cucoara-Chircani-Badicul Moldovenesc-Rumeanțev-Iasnaia Poleana-Doina”, unde lucrările începute în anul 2005 pe parcursul ultimilor 2 ani au fost stopate din lipsa surselor financiare. La obiect au fost alocate din Bugetul de Stat și valorificate surse în sumă de 1 800 mii lei, la lucrări de construcție-montaj a porțiunii Cucoara - Chircani.

Pe parcusul anului au fost valorificate 200 mii lei pentru finalizarea lucrărilor de gazificare a s. Bucuria și 100 mii lei pentru aprovizionarea cu apă, canalizare și gaze a OMF Cucoara, surse alocate din bugetul raional.

**Conservarea energiei termice**

O altă problemă importantă este conservarea şi menţinerea energiei termice, pe perioada de toamnă-iarnă a anului . Starea deplorabilă a uşilor şi ferestrelor la edificiile de menire socială din raion şi necesitatea executării lucrărilor de reparaţie a sistemelor de încălzire a acestora a fost monitorizată şi adusă la cunoştinţa factorilor de decizie. Drept urmare în anul 2016 au fost alocate pentru executarea lucrărilor de schimbare a ferestrelor, uşilor şi termoizolarea pereților la obiectivele de menire socială din localităţile raionului **surse financiare în sumă de 2 360 mii lei, la reconstrucția, reparația cazangeriilor, rețelelor termice au fost valorificate 1 455 mii lei.**

La compartimentul conservării energiei termice un aport deosebit se poate aduce prin participarea activă în apelurile lansate de Fondul de Eficiență Energetică.

Colaboratorii direcției, au oferit managerilor instituțiilor publice, consultanță, suport informațional și metodologic necesar, ajutor în elaborarea documentației pentru prezentarea proiectelor către Fondul de Eficiență Energetică, iar Consiliul raional și-a adus parțial aportul prin finanțarea elaborării rapoartelor de audit termoenergetic și garanției privind contribuția de 20%, din costul total al proiectelor.

La apelul III și V al FEE din 26 propuneri de proiecte depuse, au trecut la etapa doi de evaluare 12 instituții de învățământ general și preșcolar, instituții medicale, primării, dintre care au depus pachetele de documente necesare la această etapă : 5 instituții : grădinița de copii nr. 1 din s. Moscovei, gimnaziul „Ion Creangă” din s. Borceag, IMSP ,,Spitalul raional Cahul” , primăriile com. Chioselia Mare și s. Borceag.

Reparația acoperișurilor

În multe localităţi ale raionului sînt obiecte de menire socială care se deterioriază din cauza neexecutării la timp a lucrărilor de reparaţie si întreţinere a edificiilor, una din cauzele principale ce accelerează procesul de deteriorare a edificiilor fiind starea deplorabilă a acoperişurilor.

Acestei probleme Consiliul raional Cahul pe parcursul a mai multor ani îi acordă o atenţie deosebită, întreprinzînd tot posibilul pentru ameliorarea situaţiei. În vederea stopării procesului de distrugere a edificiilor din sfera socială colaboratorii direcției examinează, permanent, starea de lucruri la acest compartiment. La solicitarea primăriilor, managerilor instituţiilor din sfera socială, se întocmesc caietele de sarcini și devizele de cheltuieli pentru evaluarea costul estimativ al lucrărilor de reparaţie a acoperişurilor.

În anul 2016 au fost executate lucrări de proiectare, reparaţii capitale și reconstrucție a acoperișurilor la 9 obiecte, cu un volum alocat de investiţii, din diverse surse, de circa – 2 538 mii lei.

**Reparaţia drumurilor publice locale**

La compartimentul reparaţia şi întreţinerea drumurilor publicedin raionul Cahul se poate de menţionat că conform inventarierii tuturor drumurilor , efectuate de către colaboratorii Direcţiei, în comun cu specialiștii primăriilor , organizațiilor de întreținere și deservire a drumurilor s-a constatat, că în teritoriul raionului Cahul sunt amplasate **1057,9 km**  de drumuri, inclusiv – **170,37** **km** de drumuri naţionale, acoperite cu beton asfaltic, şi

- **887,53 km** de drumuri locale, dintre care:

a). -260,58 km, drumuri acoperite cu beton asfaltic ,

b).-169,69 km, drumuri acoperite cu piatră spartă,

c).-457,25 km, sunt drumuri locale neamenajate.

De asemenea sînt amplasate 75 de poduri şi 104 podeţuri.

Este necesar de menţionat, că numai **377,16 km** drumuri , inclusiv 170,37 km drumuri naţionale şi 206,78 km de drumuri locale sînt deservite de către S.A.,,Drumuri-Cahul”.

Restul drumurilor amplasate pe teritoriul primăriilor -680,74 km. , conform Legii 435-XVI (privind descentralizarea administrativă) din 28.12.2006, capitolul II art.4.p1(b) şi Legii 436-XVI (privind administraţia publică locală ) din 28.12.2006, capitolul X art.74-75, sînt gestionate de către autorităţile publice locale.

Pentru reparaţia şi întreţinerea drumurilor publice, podurilor, podețelor amplasate în teritoriul raionului Cahul, în anul 2016, **au fost alocate, din bugetul raional 6 095 306 lei. Cu regret, în acest scop n-au fost alocate careva surse din FR republican.**

Este de menţoinat faptul, că necătînd la dinamica în creștere a surselor financiare alocate pentru lucrările de reparaţie a drumurilor în ultimii ani, inclusiv şi pentru anul 2016, ele nu fac faţă cerinţelor reale întru restabilirea infrastructurii drumurilor, extrem de deteriorate.

Dinamica de distrugere a drumurilor şi podurilor este cu mult mai mare comparativ cu procesul de reparaţie, care se execută în baza surselor alocate.

Cauza principală a deteriorării drumurilor, constă în faptul expirării cu mult a termenului de exploatare, nefiind respectate cerinţele de întreținere și exploatare a lor, din motivul lipsei surselor financiare.

Realitatea constă în aceia, că reieșind din starea actuală a drumurilor, nu este nevoie de a executa lucrări parțiale s-au de plombare a lor, dar se cere de a executa lucrări capitale de renovare și reconstrucţie.

Pentru îndeplinirea acestor lucrări au fost efectuate calculele de estimare, care indică că volumul investiţiilor necesare pentru reabilitarea tuturor drumurilor locale amplasate în teritoriul raionului Cahul se necesită surse financiare în volum de -**184 484,0 mii lei.**

O situaţie alarmantă s-a creat la multe poduri amplasate pe drumurile locale şi naţionale, care sunt în stare avariată. Ne referim la podeţul amplasat la km 124 pe teritoriul satului Roşu, alunecările de teren din satul Crihana Veche .

Bugetul Raional Cahul nu are posibilitate de a finanţa executarea lucrărilor în volumele necesarere şi deteriorarea completă a acestor obiecte pot aduce consecinţe negative, atît locatarilor din satele Roșu , Crihana Veche, cît şi economiei raionului (avem deja exemple de blocare a traseului naţional „ Hinceşti- Leova-Cahul-Slobozia Mare”, cît și inundațiile în rezultatul ploilor abundente din septembrie 2013, cînd cantitatea de precipitații lunară a atins 72% din norma lunară, s-au 55% din norma anuală).

Concomitent menționăm, că în planul de investiții pentru reabilitarea drumurilor și prioritizarea lor, conform Strategiei Infrastructurii transportului terestru pentru anii 2008-2017 este inclus **drumul: Borceag-Frumușica-Chioselia Rusă-Chioselia Mare-Câietu**, singurul drum de acces a acestor localități spre 3 centre raionale - Cahul, Cantemir, Comrat și spre Chișinău, **cu costul de 51 mln. lei**. Sperăm că în anul 2017 nu vor fi modificări la Strategie în defavoarea proiectului.

Un al doilea proiect depus la Agenția de Dezvoltare Regională Sud, în anul 2013, începută finanțarea și lucrările în 2014, continuate în anul 2016 prin alocarea a 16 mln. lei, este proiectul ,,Reabilitarea și modernizarea drumului de importanță regională **str. Spirin** din or. Cahul”, **cu lungimea de 2,6 km și costul de 36 mln. lei.**

Desigur, necesitatea înaintării proictelor, în acest domeniu, este cu mult mai mare, însă cu regret, lipsa studiilor de fezabilitate, proiectelor tehnice finisate (care sunt destul de costisitoare) nu dau posibilitate de a folosi aceste șanse.

**Lucrări de iluminare a străzilor şi aprovizionare cu energie electrică**

Problema iluminării străzilor în localităţile raionului are o importanţă deosebită, aceasta ţinînd de securitatea la trafic în timpul nopţii, comiterea mai puţinelor furturi, cît şi a altor infracţiuni.

În anul 2016 în acest scop au fost alocate surse doar din bugetele APL de nivelul I, însă sume nesimnificative în raport cu necesitățile.

Lipsa proectelor tehnice de renovare a rețelelor de iluminare stradală cît și pasivitatea primarilor localităților raionului este unul din motivele că **la apelul V al FEE,** care prevedea înaintarea proiectelor în domeniul iluminării stradale, din raionul Cahul, **au fost depuse doar 2 proiecte: primăriile Borceag și Chioselia Mare, proiecte aprobate de Comitetul de Investiții a FEE pentru finanțare, lucrările fiind preconizate pentru anul 2017. Suma proiectelor constituie 5 126 mii lei, contribuția fiind de 1 128 mii lei, surse prevăzute în bugetul raional.**

**Proiecte investiționale:**

**a.) Aprovizionarea cu apă potabilă şi rețele de canalizare**

Alimentarea cu apă în majoritatea localităților din raion este efectuată preponderent din captările de apă subterană. Ponderea satelor care au rețele de apă potabilă este destul de redusă, și se află sub media națională. Calitatea apei este foarte joasă și nu întotdeauna corespunde normativelor sanitare existente pentru apă potabilă. Rețelele de canalizare sunt slab dezvoltate, iar tehnologiile de epurare a apelor reziduale sunt depășite. Ponderea localităților din raion care dispun de canalizare este foarte mică față de media națională, starea tehnică a stațiilor de epurare a apelor reziduale este nesatisfăcătore, iar în majoritatea localităților acestea lipsesc. Reieșind din cele expuse a fost elaborată strategia de aprovizionare cu apă și canalizare a raionului pentru anii 2012-2017.

Strategia, la componenta aprovizionarea cu apă și canalizare, stabilește prioritățile pentru viitoarele investiții de aprovizionare cu apă și canalizare și de identificare a posibilităților de clusterizare a localităților cu regionalizarea serviciilor de alimentare cu apă și canalizare, îmbunătățite cantitativ și calitativ. Agenția de Cooperare Internațională a Germaniei (GIZ) a oferit asistență plenară la toate etapele procesului, în special prin expertiza tehnică asigurată de participarea experților naționali și internaționali. Conform Strategiei toate localitățile raionului sunt grupate în 6 clustere.

Anul 2016 în domeniul aprovizionării cu apă și canalizare a avut un impact mai mult de organizare și pregătire a documentației necesare pentru implementarea procesului de regionalizare în Sudul țării. Pe parcursul anului a fost încheiat un Memorandum de înțelegere, la care obiectivul principal este constituirea unui cadru de colaborare și facilitare a colaborării între părți în realizarea proiectului menționat, constituind baza viitoarei implementări a studiului de fezabilitate. Acest Memorandum este semnat între Ministerul Dezvoltării Regionale și Construcțiilor a Republicii Moldova în calitate de Agenție de Implementare a Proiectului (AIP), Agenția de Dezvolare Regională Sud în calitate de Unitate de Implementare a Proiectului (UIP), Consiliul raional Cahul, primăria or.Cahul și Î.M. ”Apă -Canal” Cahul – în calitate de beneficiari a proiectului. Având în vedere prevederile Acordului Financiar semnat între Banca Dezvoltare a Germaniei KfW și Ministerul Dezvoltării Regionale și Construcțiilor a Republicii Moldova la 24 martie 2016, proiectul este susținut financiar de Ministerul Federal de Dezvoltare și Cooperare Europeană al Republicii Federale Germania (BMZ), implementat prin intermediul KfW, AEP, prin intermediul KfW a fost contractată compania Posh Partners Consulting Engineeers în asociere cu MACS, Management Copnsulting Services (consultanții) pentru a executa Studiul de fezabilitate pentru îmbunătățirea serviciului de alimentare cu apă și canalizare din raionul Cahul. Ținând cont de prevederile cadrului legal a strategiei RM și a prevederilor internaționale cu referire la serviciile de alimentare cu apă și canalizare, proiectul dat are scopul elaborării studiului de fezabilitate pentru modernizarea stației de tratare a apei și a stației de epurare a apelor uzate în or.Cahul. Semnatarii prezentului Memorandum, de înțelegere, în baza prezentărilor din cadrul atelierului de proiectare organizat la data de 19 iulie 2016 își exprimă acordul cu concluziile cheie ale Raportului Conceptual cu privire la Studiul de fezabilitate și cu pașii următori:

1. Consiliul Raional Cahul în calitate de beneficiar al proiectului a solicitat examinarea propunerilor prospecțiunilor ratelor de consum a apei și de generare a apelor uzate, propuse de către consultanți la comitetul tehnic CT-09 ” Instalații de rețele de alimentare cu apă și canalizare”.
2. Măsurile investiționale propuse urmează a fi elaborate ca extindere ulterioară a sistemului de alimentare cu apă și să deservească clusterele 0 și E.
3. Măsurile investiționale prioritare de a fi finanțate în cadrul proiectului KfW, prioritizate după cum urmează:

* Stația de captare a apei brute, incluzând denisipătorul;
* 8.2 km de apeduct magistral de la stația de pompare nr.1 către stația de tratare a apei din or.Cahul;
* Reducerea apei necontorizate și reabilitarea a 1,2 km de rețea de apeduct în or.Cahul;
* Stația de epurare a apelor uzate;
* Măsuri de îmbunătățire a stației de tratare a apei în or.Cahul;
* Reabilitarea Stațiilor de pompare a apelor uzate și a 4,5km de colectoare de canalizare în or.Cahul;
* Clădirea de oficii pentru Apă –Canal, proiectarea atelierului și echipament dacă se vor găsi surse financiare.

Atelierul de proiect și prezentarea raportului conceptual constituie finalizarea etapei a –II-a ”Prospecțiuni și propuneri” ea fiind urmată de etapa a –III-a (finală) – proiectarea preliminară și faza de fezabilitate. A fost preconizată prezentarea raportului Studiului de fezabilitate de către consultanți în luna decembrie a anului 2016, iar raportul final al Studiului de fezabilitate va fi disponibil în luna ianuarie a anului 2017. După prezentarea Studiului de fezabilitate va urma etapa de elaborare a proiectului tehnic.

**Clusterul 0**

Procesul de regionalizare a serviciilor de alimentare cu apă și canalizare în raionul Cahul a fost declanșat ceva mai înainte. Scopul acestui proces îl reprezintă furnizarea/prestarea în comun a serviului de alimentare cu apă și canalizare în aria înregului raion. În vederea realizării acestui scop au fost întreprinse mai multe acțiuni:

1. Elaborarea Studiului de oprtunitate privind extinderea serviciilor de alimentare cu apă furnizate de Î.M. ”Apă-Canal” satelor din raionul Cahul;
2. Următoarea etapă a fost adoptarea Deciziei Consiliului orășenesc Cahul nr.8/13(13/13)-XXV din 10 noiembrie 2016 privind reorganizarea prin transformare a Î.M. ”Apă- Canal” Cahul în S.A. ca acționar unic. După dobândirea capacității juridice a noului operator, va urma decizia de majorare a capitalului social, prin emiterea de noi acțiuni. Prin prezentarea la dreptul de preemțiune a consiliului local Cahul, acțiunile vor fi procurate de noi acționari (satele Roșu, Crihana Veche și com. Manta).

**Clusterul 0** privind aprovizionarea cu apă, include localitățile Crihana Veche, Manta, Pașcani, Roșu cu o populație de 11743 locuitori și care este este deja implementat, cu costul de 20 mln. lei.

**Clusterul D**

**cuprinde satele Hutulu, Lebedenco, Ursoaia, Pelinei, Sătuc, Vladimirovca, Găvănoasa, Nicolaevca, Alexanderfeld, Iujnoe, Greceni și Burlăceni cu o populație totală de 7207 cetățeni, cu costul pentru implementarea de 83 mln lei.** În perioada 2013 – 2014 a fost elaborată documentația tehnică de proiect pentru acest cluster, care prevede construcția apeductului magistral și a rețelelor interioare de apeduct pentru comunele Lebedenco, Pelinei și Găvănoasa.

La 12 noiembrie 2015, în cadrul ședinței nr. 3 a Comitetului Director Local al Proiectului-pilot „Modernizarea serviciilor publice locale (MSPL) în sectorul aprovizionării cu apă și canalizare pentru raionul Cahul", a fost semnat Acordul Adițional la Memorandumul de Înțelegere conform cărui vor fi alocate surse suplimentare din partea SDC pentru extinderea activităților și finanțarea masurii investiționale a apeductului magistral Cahul - Lebedenco și construcția rețelelor interioare în localitățile Lebedenco, Hutulu și Ursoaia.

În baza concluziilor adoptate de către experții locali și internaționali a fost primită decizia de reproiectare a proiectului tehnic Apeductul magistral Cahul –Lebedenco –Pelinei –Găvănoasa și rețelelor interioare a com. Lebedenco, Pelinei, Găvănoasa dat fiind faptul că proiectul existent nu conține normele europene la acest compartiment. **Cheltuielile financiare pentru reproiectare cît și pentru elaborarea caietului de sarcini, în suma de 8 mln lei, sunt finanțate de o companie Austriacă.**  Pe parcursul anului 2016, cu suportul GIZ și cu participarea tutruror autorităților publice și a societății civile a fost elaborat caietul de sarcini la reproiectare. Conform planului trasat tenderul pentru identificarea agentului economic pentru reproiectare urma să se desfășoare în luna septembrie 2016, dar din diferite motive la moment este anunțat al treilea tender și sperăm că va fi identificat cîștigătorul. **La prima etapă** reproiectarea va include apeductul magistral Cahul –Lebedenco cu rețele interioare ale comunei Lebedenco executarea fiind preconizată pînă în septembrie 2017 și până la finele anului 2017 înceaperea implementării propriu zisă. **A doua etapă include** apeductul magistral Lebedenco-Pelinei –Găvănoasa și rețelele interioare și apeductul magistral Găvănoasa – Vulcănești – Al.I.Cuza, **cu costul aproximativ al întregului proiect de implementare mai bine de 110 mln lei.**

La 28 decembrie 2016 a fost **încheiat contractul** de cooperare cu Fundația Filiala din Moldova a Fundației ”SKAT” **privind construcția sistemului de alimentare cu apă în s. Al.I.Cuza la suma de 9236135 lei.** Conform graficului **terminarea lucrărilor de implementare** se prevede până **la 10 decembrie 2017.**

**Cluster A, B**

Conform documentației tehnice de proiect pentru construcția apeductului magistral, elaborat în anul 2014, Clusterele A și B sunt tratate ca un sistem întreg, și acesta **cuprinde următoarele localități: Burlacu, Taraclia de Salcie, Tudorești, Tartaul de Salcie, Lopăția, Moscovei, Bucuria, Lucești, Trefeștii Noi, Spicoasa, Huluboaia și Tătărăști.**

Din aceste clustere doar 3 localități sunt aprovizionate cu apă: s. Burlacu, Lucești, Tartaul de Salcie, și s. Bucuria (50 %). Documentața tehnică de proiect pentru construcția rețelelor interioare de apeduct este elaborată doar în satele Moscovei și Tătărăști. Pentru aceste 2 clustere la moment este în curs de elaborare cerearea de finanțare pentru proiectul de construcție a apeductului magistral pentru aplicare spre finanțare către FNDR (sau alți donatori naționali sau străini).

Cu susținerea consiliului raional Cahul, **primăria s.Huluboaia** a elaborat proiectul tehnic de aprovizionare cu apă a localității din captaje existente și **a depus cererea de finanțare la Fundația Filiala din Republica Moldova a Fundației ”SKAT”** Proiectul Apă și Sanitație în Moldova (ApaSan).

**Cluster C**

**cuprinde următoarele localități: Andruşul De Sus, Andruşul De Jos, Baurci Moldoveni, Larga Nouă, Larga Veche, Badicul Moldovenesc, Rumeanţev, Iasnaia Poleana, Doina, Triteşti, Zîrneşti, Paicu, Cucoara, Chircani.** Documentația tehnică de proiect pentru construcția apeductului magistral a fost elaborată în anul 2014. Din clusterul dat, dispun de apă potabilă 6 localități: Andrușul de Jos, Badicul Moldovenesc, Cucoara, Larga Nouă, Larga Veche, Zîrnești, Paicu. Dispun de documentație tehnică de proiect pentru rețelele interioare de apeduct satele Andrușul de Sus și Baurci Moldoveni. Pentru clusterul dat la momentul actual este în curs de elaborare cererea de finațare pentru proiectul de construcție a apeductului magistral pentru aplicare spre finanțare către FNDR(sau alți donatori naționali sau străini).

**Cluster E**

Clusterul E: **Cahul - Vadul lui Isac – Colibași – Brânza – Văleni – Slobozia Mare – Câșlița Prut – Giurgiulești** – este aprovizionat cu apă 80 la sută prin sisteme de apeduct interne, cu aprovizionare din sonde arteziene, și se continuă construcțiile sistemelor de aprovizionare cu apă și canalizare în mod individual, pe primării. Astfel, în s. Cîșlița Prut se implementează proiectul de aprovizionare cu apă a satului cu un buget de 2 950 000 lei finanțat de Fondul Ecologic Național, iar în s. Giurgiulești se află în curs de implementare etapa II proiectului de aprovizionare cu canalizare, cu un buget de 2 500 000 lei, la fel finanțat de FEN. În satul Slobozia Mare este în curs de implementare etapa a II-a și a III- a a proiectului de aprovizionare cu apă cu un buget total de 5 196 000 lei finanțat din FEN.

La moment, se caută surse financiare pentru elaborarea proiectului tehnic de aprovizionare cu apă și canalizare a acestui cluster, și anume pentru construcția apeductului magistral, astfel ca alimentarea cu apă a acestui cluster să fie centralizată, din r. Prut, fiind deservit de către operatorul regional „Apă Canal” Cahul. Este elaborat caietul de sarcini pentru clusterul menționat, cu suportul și susținerea ADR Sud și GIZ,

s-au pregătit condițiile tehnice și se caută surse finaciare pentru elaborarea documentației tehnice de proiect.

**Localități în afara clusterelor: Chioselia Mare, Frumușica și Borceag**

Satul Borceag și s. Chioselia Mare sunt aprovizionate în totalitate cu apă, beneficiind de surse financiare din Fondul Ecologic Național, iar în s. Frumușica din FEN este în curs de implemenatre proiectul de alimenatre cu apă potabilă a localității.

**b.) Managementul deșeurilor**

Managementul deșeurilor reprezintă unul dintre segmentele cele mai vulnerabile în domeniul mediului, iar negestionarea lui eficientă de către autorități a condus în timp la asumarea de către populația de rând și de către agenții economici a unor practici insalubre de transportare și depozitare (actualmente , cea mai utilizată metodă de tratare a deşeurilor menajere este depozitarea pe sol, care frecvent reprezintă o sursă importantă de poluare a solului şi apelor subterane) ale căror efecte nefaste sunt resimțite de populația, atât din mediul urban cât și din cel rural, prin îmbolnăvirile frecvente. Managementul gestionării deşeurilor este una din problemele dificile, ce necesită a fi rezolvată în special în raionul Cahul. Agravarea problematicii deşeurilor, în special a deşeurilor menajere solide, este generată de modul defectuos în care sunt soluţionate în prezent diferite etape de procesare a deşeurilor, deoarece modul de gestionare a deşeurilor în Republica Moldova și în mod expres în raionul Cahul rămâne a fi o problemă dificilă şi nerezolvată atât din punct de vedere organizatoric cât şi legislativ.

În regiunea de Sud infrastructura și managementul deșeurilor menajere solide este foarte slab dezvoltată atât cantitativ cât și calitativ, se atestă un nivel înalt de poluare a solurilor, apelor și a altor componente a mediului cauzat preponderent de condițiile neprietenoase ale mediului și infrastructura slab dezvoltată de colectare a deșeurilor solide și lichide, inclusiv a celor toxice. Gestionarea deşeurilor este una dintre problemele importante cu care se confruntă raionul Cahul în ceia ce privesc activităţile de colectare, transport, tratare, valorificare şi eliminare a deşeurilor. Responsabilitatea pentru activităţile de gestionare a deşeurilor revine generatorilor acestora, conform principiului „poluatorul plăteşte” sau după caz, producătorilor, în conformitate cu principiul „responsabilitatea producătorului”. Autorităţile administraţiei publice locale joacă un rol deosebit de important în asigurarea implementării la nivel local a obligaţiilor privind gestionarea deşeurilor.

Un proiect implementat cu succes în anii 2012-2013 este managementul deșeurilor în localitățile Brânza, Colibași , Vadul lui Isac în sumă de 2 mln lei finanțat de Fondul Ecologic Național (asigurarea cu echipamentul necesar).

Din anul 2014 a început procesul privind elaborarea Studiului de Fezabilitate privind Managementul Deșeurilor Solide în Regiunea de Dezvoltare Sud (Zona-3 de management care vizează raionelele Cahul, Cantemir, Taraclia, Ceadîr –Lunga și Vulcănești ) cu suportul și susținerea financiară a GIZ . A fost selectat terenul pentru depozitul regional - actualul depozit de deşeuri ce funcţionează a or. Cahul, amplasat la o distanţă de aproximativ 10 km de oraşul Cahul, la circa 45 km de or. Taraclia, la 55 km de or. Cantemir, la 25 km de or. Vulcănești și la 85 km de or. Ceadîr- Lunga.

**La începutul anului 2016 a fost finisat Studiul de Fezabilitate pentru Sistemul Integrat de Gestionare a Deșeurilor pentru Zona de Management al Deșeurilor 3** în Regiunea de Dezvoltare Sud și Evaluarea Impactului asupra Mediului – care au fost supuse dezbaterilor publice în luna august 2016.

Depozit existent

Prima zonă de extindere

În martie 2016 a fost lansat apelul de propuneri de proiecte de către Fondul Național de Dezvoltare Regională pentru anii 2016-2020. **Direcția construcții, drumuri și dezvoltare teritorială,** conform instrucțiunii pentru utilizatori privind înaintarea propunerilor de proiecte pentru finanțare din FNDR, în cadrul primei etape a prezentat nota conceptuală privind crearea ”Sistemului de management integrat al deșeurilor în raionul Cahul”, **la etapa a II a depus cererea completă de finanțare privind crearea ”Sistemului de management integrat al deșeurilor în raionul Cahul”,**  proiect care prevede creşterea standardului de viaţă al populaţiei şi îmbunătăţirea calităţii mediului din raionul Cahul, prin dezvoltarea şi **implementarea unui sistem durabil de management al deşeurilor, cu un buget total de 43 964 970,33 lei.** În urma evaluării cererii complete de finanațare din punct de vedere administrativ, al egibilității, tehnic și finanaciar de către reprezentanții ADR Sud, CRD, MDRC – **proiectul a acumulat punctaj maxim,** ulterior înaintat pentru evaluare la comisia interministerială. După toate etapele de evaluare **proiectul vizat se numără printre cele 52 de proiecte aprobate spre finanțare** de către Consiliul Național de Coordonare a Dezvoltării Regionale care vor primi finanțare **începînd cu anul 2017.**

**c.) Parcul Industrial Cahul**

Un proiect de o importanță majoră pentru raionul Cahul este Crearea Parcului Industrial care va permite să se desfășoare activități economice, preponderent producția industrială, prestare de servicii într-un regim de facilități specifice în vederea valorificării potențialului uman și material al raionului.

A fost constituit grupul de lucru pentru crearea Parcului Industrial Cahul, s-a desfasurat concursul de selectare a intreprinderii administratoare a Parcului Industrial Cahul, a cărui învingător a fost declarată SRL ”SUD INVEST Company”. Conform deciziei Consiliului raional Cahul nr. 05/06 – III din 18 septembrie 2014 a fost aprobată crearea Parcului Industrial Cahul și transmiterea în comodat a terenului cu nr. cadastral 1701124030 din soseaua Grivitei, or . Cahul și a bunurilor imobile amplasate pe teren, către întreprinderea administratoare a Parcului Industrial Cahul SRL ”SUD – INVEST Company”. La data de 1 octombrie 2014 a fost înaintat către Ministerul Economiei cererea pentru obținerea titlului de Parc Industrial și pachetul de documente aferent acesteia. În perioada decembrie 2014 - aprilie 2015 a fost elaborat studiul topografic al terenului pe care este amplasat PI, și a fost elaborat Proiectul tehnic pentru utilități a PI Cahul. La data de **26.02.2016 a fost adoptată Hotarârea Guvernului RM nr.186 „Cu privire la oferirea titlului de parc industrial SRL „Sud-Invest Company”** publicată în Monitorul Oficial nr. 49-54 al RM la data de 04.03.2016.

În luna martie 2016 a fost lansat apelul de propuneri de proiecte de către Fondul Național de Dezvoltare Regională pentru anii 2016-2020. **Direcția construcții, drumuri și dezvoltare teritorială** conform instrucțiunii pentru utilizatori privind înaintarea propunerilor de proiecte pentru finanțare din FNDR, în cadrul primei etape a aplicat nota conceptuală privind crearea ” Dezvoltarea durabilă a Parcului Industrial Cahul ca structură de sprijinire a afacerilor de importanţă regională”, **la etapa II a depus cererea completă de finanțare privind ” Dezvoltarea durabilă a Parcului Industrial Cahul ca structură de sprijinire a afacerilor de importanţă regională”,**  proiect care prevede dezvoltarea infrastructurii de afaceri din Regiunea de Dezvoltare Sud prin crearea unui mediu favorabil investițiilor, **cu un buget total de 20 861 690 lei.** În urma evaluării cererii complete de finanațare din punct de vedere administrativ, al egalității, tehnic și finanaciar de către reprezentanții ADR Sud, CRD, MDRC – proiectul a acumulat punctaj maxim, după care a fost înaintat pentru evaluare la comisia interministerială. După toate etapele de evaluare **proiectul vizat se numără printre cele 52 de proiecte aprobate spre finanțare** de către Consiliul Național de Coordonare a Dezvoltării Regionale care vor primi finanțare **începînd cu anul 2017.**

La data de 09.12.2016 prin Decizia Consiliului Raional Cahul nr.05/05 –IV **a fost aprobat Regulamentul de funcționare a Parcului Industrial Cahul.**

**d.) Incubatorul de Afaceri Cahul**

Un alt proiect de o importanță majoră pentru raionul Cahul este Crearea Incubatorului de Afaceri Cahul, care va permite dezvoltarea activității economice, preponderent dezvoltarea ÎMM-urilor din Regiunea de Dezvoltare Sud, într-un regim de facilități specifice în vederea valorificării potențialului uman și material al raionului.

În perioada noiembrie 2014 au început activitățile în vederea elaborării proiectului și de identificare a modalităților optime de implementare a acestuia, în cadrul proiectului: „Consolidarea capacităților administrațiilor publice din Republica Moldova, regiunea Sud” fiind elaborată Fișa ideii de proiect în prima etapă, ulterior această idee fiind dezvoltată într-un concept de proiect posibil, în cadrul a 5 ședințe de lucru asupra proiectului. Prin crearea incubatorului de afaceri în or. Cahul și realizarea cu succes a activităților proiectului se propune atingerea unui impact major asupra întregii regiuni, și anume:

* Sporirea accesului viitorilor antreprenori la infrastructura de afaceri la preturi accesibile, totodată și accesul la instruire, formare și dezvoltare a abilităților antreprenoriale prin oferirea de cursuri în diverse domenii esențiale: contabilitate și audit, marketing și management al afacerilor, al riscurilor, etc;
* Creșterea atractivității regiunii din punct de vedere investițional și dezvoltarea socio-economică a acesteia;
* Creșterea veniturilor din impozite la bugetul local;
* Sporirea gradului de informare cu privire la posibilitățile de dezvoltare a unei afaceri în regiunea de dezvoltare sud, acces la finanțare sub formă de credite preferențiale și granturi;
* Promovarea parteneriatelor publice-private și sporirea gradului de implicare atât a autorităților publice cât și a sectorului privat în dezvoltarea comunității vizate de proiect;
* Crearea unui mediu favorabil de aplicare a cunoștințelor teoretice în domeniul practic a absolvenților instituțiilor de învățământ superior din regiune;
* Promovarea schimburilor de experiență și susținerea ideilor și tehnologiilor inovaționale;
* Creșterea posibilității de supraviețuire a întreprinderilor noi create;
* Valorificarea adecvată a resurselor existente și create de proiect vor crea premisele unei dezvoltări sustenabile a localităților regiunii de Sud din punct de vedere socio-economic, investițional, prin crearea locurilor de muncă, diminuarea fenomenului migrației, diminuarea săraciei, etc.

Proiectul va fi **implementat în parteneriat cu primăria orașului Cahul, Universitatea de Stat ”B.P: Hașdeu”.**

**Produsele și rezultatele** principale care vor fi obținute prin implementarea proiectului sunt: **1 structură de sprijinire a afacerilor creată (în baza fostei școli tehnologice din or. Cahul), 1769 m2 spațiu reparat, destinat dezvoltării ÎMM –urilor, 23 spații pentru producere / prestări servicii.**

La data de 28 aprilie 2015 în cadrul ședinței de lucru a Consiliului de coordonare şi monitorizare a creării şi dezvoltării Incubatoarelor de Afaceri a fost luată decizia de a crea în anul 2015 un incubator de afaceri în raionul Cahul. La 21.05.2015 a fost semnat acord de cooperare între părți: ODIMM și CR Cahul în vederea creării și dezvoltării Incubatorului de Afaceri în raionul Cahul. În acest sens, la moment se duc tratative cu Organizația pentru Dezvoltarea Întreprinderilor Mici și Mijolocii care este la rîndul ei autoritatea de management în cadrul proiectului vizat care va veni cu metode optime și soluții concludente în perioada implementării cît și post implementare cu succes a IA Cahul. Edificiul care a fost selectat necesită **lucrări de reconstrucție a clădirii, dotare cu mobilier, activități de consolidare a capacității instituției publice IA Cahul, care se estimează la aproximativ 8 750 000 lei,** sursa de finanțare fiind Ministerul Economiei al Republicii Moldova și **implementat prin intermediul Organizației pentru Dezvoltarea Întreprinderilor Mici și Mijlocii (ODIMM),** **Consiliului raional** revenindu-i sarcina de **a aloca** necondiționat, cu cel puțin 30 zile înainte de inaugurarea oficială, **mijloace financiare** la contul curent al Incubatorului de Afaceri de **în mărime de 10% din costul proiectului.** La data de 18.11.2015 a fost inițiată efectuarea unei analize detaliate a situației economice din raionul Cahul în vedrea identificării potențialului existent în scopul determinării profilului viitorului Incubator de Afaceri prin prisma oportunităților DCFTA.

La data de 18 decembrie 2015, Consiliul orășenesc Cahul, în a cărui proprietate se află cladirea selectată pentru crearea Incubatorului, a aprobat decizia nr. 4/12 – XXV cu privire la tranmiterea în comodat a edificiului către Consiliul raional Cahul pentru o perioadă de 25 de ani, astfel **implementarea proiectului propriu zis și reabilitarea clădirii va demara la începutul anului 2017.** La data de 24 martie 2016 a fost primită Decizia Consiliului orășenesc Cahul cu privire la întroducerea unor completări în Decizia Consiliului orășenesc Cahul nr. 4/12 – XXV din 18.12.2015 cu privire la transmiterea în comodat a edificiului, amplasat în or. Cahul, str.B.P.Hasdeu 2. La data de 22 martie 2016 a fost primită Decizia Consiliului raional Cahul cu privire la primirea în gestiunea Consiliului raional Cahul a unui bun imobil, cu numărul cadastral 170111609401, unde va fi amplasat Incubatorul de Afaceri Cahul. **Pe parcursul anului 2016 a fost elaborat proiectul tehnic de reconstrucție a clădirii** după noi standarde, **a fost selectat antreprenorul care va efectua lucrările de reabilitare a edificiului** destinat pentru amplasarea Incubatorului de Afaceri Cahul.

**Sergiu DRANGOI,**

**Șef, Direcția construcții, drumuri**

**și dezvoltare teritorială**